# Moroni

| Moroni موروني
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Komori
 |
| **Otok** | Grande Comore
 |
|  |
| **Stanovništvo** (2003.)
 |
|  - **Grad** | 41.557
 |
|  |
| **Vremenska zona** | Istočnoafričko vrijeme UTC+3 (UTC+3)
 |
| Karta
 |
| Moroniclass=notpageimage| Moroni na karti Komora
 |

**Moroni** (arapski: **موروني** ) je glavni i najveći grad otočke afričke države Komori. Grad broji 41.557 stanovnika po popisu iz 2003. godine.

## Geografija

Moroni leži na zapadnoj obali najvećeg komorskog otoka Grande Comore (zvanog i Ngazidža) u Indijskom oceanu, u istoimenom malom zaljevu. Od snažnih uraganskih vjetrova sa istoka je dobro zaštićen planinskim grebenom visokim 1200 m, a ima i najbolju luku od svih ostalih otočkih mjesta.

## Klima

Moroni ima tipičnu kišnu ekvatorsku klimu po Köppenovoj klasifikaciji klime, s toplim kišama preko cijele godine, samo u oktobru padne nešto manje od 100 mm kiše. Prosječna temperatura tokom cijele godine je relativno konstantna i vrti se između 28 i 30 °C.

| skupi**Klimatološki medijani za Moroni** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 30
 | 30
 | 31
 | 30
 | 29
 | 28
 | 28
 | 28
 | 28
 | 29
 | 31
 | 31
 | **29,5** |
| Srednji minimum (°C)
 | 23
 | 23
 | 23
 | 23
 | 21
 | 20
 | 19
 | 19
 | 19
 | 20
 | 22
 | 23
 | **21,5** |
| Precipitacija (mm)
 | 345
 | 311
 | 300
 | 296
 | 233
 | 215
 | 194
 | 118
 | 117
 | 91
 | 102
 | 220
 | **713** |
| *Izvor:*  |

## Historija

Pogled na džamiju *Vendredi*
Moroni su u 10. vijeku osnovali arapski doseljenici s otoka Zanzibara. Oni su osnovali vlastiti sultanat koji je sve do 19. vijeka bio u uskoj vezi sa zanzibarskim sultanatom.

Od 1886. do 25. jula 1912. Moroni je bio prijestolnica Sultanata Bambao (pod kojim je bio čitav arhipelag Komori), inače formalno nezavisni, ali zapravo francuski protektorat. Od 1912. bio je samo sjedište otočke administracije jer su Komori postali dio francuske kolonije Madagaskar.

Od 1958. do 6. jula 1975. bio je glavni grad francuske autonomne prekomorske teritorije Unije komorskih otoka, a od tada glavni grad nezavisne države Komori.

## Znamenitosti

Pogled na luku i džamiju
Najveća atrakcija grada je njegova džamija (*Ancienne Mosquée du Vendredi*) iz 15. vijeka, smještena pored luke. Pored nekoliko modernih građevina, Moroni ima izgled tipičnog arapskog naselja.

## Privreda

Moroni ima malu luku u zaljevu u kom je samo jedan manji dio dobro zaštićen od vjetrova s mora. Iz te luke se izvoze glavni otočki proizvodi vanilija, kakao i kava, a uvoze nafta i njeni derivati za koje postoje brojna skladišta uz luku. Moroni ima i nešto industrije: bezalkoholna pića, obrada drva i metala, destilerija eteričnih ulja i cementara.

Moroni je brodskim vezama je povezan sa ostalim komorskim otocima, Madagaskarom i afričkim kontinentalnim gradovima. Cestama RN 1 i RN 4 povezan je sa svim ostalim većim otočkim naseljima. Na udaljenosti od 25 km od centra grada (u pravcu sjevera) kod mjesta Hahaia nalazi se međunarodni aerodrom *Prince Said Ibrahim* (IATA kod: HAH) izgrađen 1975. godine.

## Reference

## Vanjske veze

* *Moroni* na portalu Encyclopædia Britannica (`en`)